Wolf's Rain

Wolf’s Rain (; ) – japonų anime serialas ir manga komiksai. Anime sukūrė Tensai Okamura ir studija „BONES“, o manga – Toshitsugu Iida. Pirmą kartą Japonijoje serialas transliuotas 2003 m., nuo sausio 6 iki liepos 29 d. per Animax ir Fuji TV televizijas. Animacinis serialas Japonijoje užpildė pilną televizijos sezoną, nes jį sudarė 26 serijos. Be jų sukurti 4 OVA epizodai, Japonijoje DVD formatu išleisti 2004 metais. Serialo scenarijų sukūrė Keiko Nobumoto, plačiau žinoma kitu savo darbu „Cowboy Bebop“. Pagal animacinį serialą yra sukurta 2 dalių manga, kurią piešė Toshitsugu Iida.

 Siužetas 

„Wolf’s Rain“ veiksmas vyksta postapokaliptiniais laikais, kai žemė yra ekologiškai nuniokota, visur tvyro gili žiema, o žmonės gyvena skurde. Legenda Mėnulio knygoje pasakoja, kad vilkai yra mistiška gyvūnų rūšis, kuri į žemę atėjo iš vietos, vadinamos Rakuen (Rojaus). Ateityje vilkai ieškos kelio grįžti į savąjį Rakuen, bet pirma jie turi rasti Gėlių mergelę – mistišką, iš mėnulio gėlės esencijos sukurtą mergelę, kuri gali vilkams parodyti kelią į Rojų. Ši legenda daugumos yra pamiršta, nes, kaip buvo manoma, vilkai jau 200 metų yra išnykę. Bet keliems vilkams pavyko išlikti įsiliejus į žmonių visuomenę.

 Serijos 
 Nr. Tipas Pavadinimas japonų kalba Lietuviškas vertimas 1 TV 咆哮の街角 Staugimų miestas 2 TV 哭かないトオボエ Nestaugiantysis Toboe 3 TV Bad Fellow Blogas tipas 4 TV 荒野の傷跡 Dykynės randai 5 TV 堕ちた狼 Kritę vilkai 6 TV 受け継ぐもの Įpėdinis 7 TV 花の少女 Gėlių mergelė 8 TV 眠りの歌 Lopšinė 9 TV 疑惑 Abejonės 10 TV Moon’s Doom Mėnulio krytis 11 TV 消失点 Išnykimo taškas 12 TV Don’t make me blue Nepaversk manęs mėlyna 13 TV 男たちの哀歌 Vyrų rauda 14 TV 没落の城 Kritusioji pilis 15 TV 灰色狼 Pilkasis vilkas 16 TV 夢の旅路 Sapnų kelionė 17 TV 花の香り、狼の血 Gėlės kvapas, vilko kraujas 18 TV 人・狼・月の書 Žmogus, vilkas, Mėnulio knyga 19 TV オアシスの夢 Sapnas apie oazę 20 TV CONSCIOUSLY SĄMONINGAI 21 TV 戦いの狼煙 Kovos žiburys 22 TV 流星の破片 Meteoro skeveldros 23 TV 黒い街の鼓動 Juodojo miesto širdies ritmas 24 TV 罠の匂い Spąstų kvapas 25 TV 過ちの記憶 Klaidingi prisiminimai 26 TV 月光炉 Mėnesienos krosnis 27 OVA 魂の行方 Kur keliauja siela 28 OVA 悔恨の銃声 Gailėjimosi šūvis 29 OVA High Tide, High Time Pats potvynis, pats laikas 30 OVA Wolf’s Rain Vilko lietus

 Muzika 
Garso takelį „Wolf’s Rain“ parašė ir aranžavo kompozitorė Yoko Kanno. Dainas atliko daugelis atlikėjų, kaip kad Maaya Sakamoto, Raj Ramayya, Ilaria Graziano, Steve Conte ir Joyce. Japonijoje buvo išleisti du dainų rinkiniai. 2003 m. kovo 29 d. „Wolf’s Rain Original Soundtrack, Volume 1“, o 2004 m. sausio 21 d. „Wolf’s Rain Original Soundtrack, Volume 2“. JAV garso takelį, pavadinimu „Wolf’s Rain Original Soundtrack“, išleido „Bandai Entertainment“. Serijos pabaigoje skambanti „Gravity“ daina buvo išleista kaip singlas.

 Nuorodos 
  (anime)
  (OVA)
  (manga)

Kategorija:Anime
Kategorija:Manga